વાસ્તવમાં આમ આદમી પાર્ટી ગુજરાતમાં ચૂંટણી લડવાનો નિર્ણય પહેલેથી જ કરી ચૂકી છે, પરંતુ તે પંજાબ અને ગોવાની ચૂંટણીમાં આમ આદમી પાર્ટીના દેખાવનું મૂલ્યાંકન કર્યા બાદ ગુજરાત અંગે નિર્ણય લેવા ઈચ્છતી હતી. હવે આમ આદમી પાર્ટીની ટોચની નેતાગીરીને એવું લાગી રહ્યું છે કે ચૂંટણી લડવા અને જીતવા માટે તેમજ તેના પ્રચાર અભિયાનમાં ઘણો સમય લાગશે અને તેથી આમ આદમી પાર્ટીએ હવે ગુજરાત વિધાનસભાની ચૂંટણી લડવા માટે જેમ બને તેમ જલદી પ્રચાર અભિયાન શરૂ કરી દેવાનો નિર્ણય કર્યો છે અને તેના ભાગરૂપે કેજરીવાલ સોમનાથથી ગુજરાત વિધાનસભાની ચૂંટણી માટે આમ આદમી પાર્ટીના પ્રચાર અભિયાનની શરૂઆત કરશે.